ರಫೆಲ್ ಡೀಲ್ : ಜಂಟಿ ಸದನಸಮಿತಿ ತನಿಖೆಗೆ ಹಿಂದೇಟು ಏಕೆ..? ನವದೆಹಲಿ,ಜು.4 ಪ್ರಧಾನಮಂತ್ರಿ ನರೇಂದ್ರ ಮೋದಿ ಅವರು ರಫೆಲ್ ಡೀಲ್ ಪ್ರಕರಣಕ್ಕೆ ಸಂಬಂಧಪಟ್ಟಂತೆ ಜಂಟಿ ಸದನಸಮಿತಿ ತನಿಖೆಗೆ ಏಕೆ ಸಿದ್ಧರಾಗುತ್ತಿಲ್ಲ ಎಂದು ಕಾಂಗ್ರೆಸ್ ವರಿಷ್ಠ ನಾಯಕ ರಾಹುಲ್ಗಾಂ ಪ್ರಶ್ನಿಸಿದ್ದಾರೆ. ಈ ಕುರಿತು ಟ್ವಿಟ್ ಮಾಡಿರುವ ಅವರು, ತಮ್ಮ ಸ್ನೇಹ ಬಳಗವನ್ನು ರಕ್ಷಣೆ ಮಾಡಿಕೊಳ್ಳುವ ಸಲುವಾಗಿ ಮೋದಿ ಅವರು ತನಿಖೆ ಹಿಂದೇಟು ಹಾಕುತ್ತಿದ್ದಾರೆ ಎಂಬ ಗಂಭೀರ ಆರೋಪ ಮಾಡಿದ್ದಾರೆ. ರಫೆಲ್ ಡೀಲ್ ಪ್ರಕರಣದಲ್ಲಿ ಭ್ರಷ್ಟಾಚಾರ ಮತ್ತು ಪಕ್ಷಪಾತ ನಡೆದಿದೆ ಎಂಬ ಆರೋಪದ ತನಿಖೆಗಾಗಿ ಫ್ರಾನ್ಸ್ ಸರ್ಕಾರ ನ್ಯಾಯಾೀಶರನ್ನು ನೇಮಿಸಿದೆ. ಇದು ಉನ್ನತ ಮಟ್ಟದ ಸೂಕ್ಷ್ಮ ಪ್ರಕರಣ ಎಂದು ಫ್ರಾನ್ಸ್ ವ್ಯಾಖ್ಯಾನಿಸಿದೆ. ಅದರ ಬೆನ್ನಲ್ಲೇ ಕಾಂಗ್ರೆಸ್ ರಫೆಲ್ ಹಗರಣವನ್ನು ಜಂಟಿ ಸದನಸಮಿತಿಯ ತನಿಖೆಗೆ ವಹಿಸಬೇಕೆಂದು ಒತ್ತಾಯಿಸಿದೆ. ಈ ಕುರಿತಂತೆ ಇಂದು ಪ್ರತಿಕ್ರಿಯೆ ನೀಡಿರುವ ರಾಹುಲ್ಗಾಂ, ಶೇ.6.5ರಷ್ಟು ತಪ್ಪಿತಸ್ಥ ಭಾವನೆ, ಶೇ.23.7ರಷ್ಟು ತಮ್ಮ ಸ್ನೇಹ ಬಳಗದ ರಕ್ಷಣೆ, ಶೇ.5.3ರಷ್ಟು ಜಂಟಿ ಸದನಸಮಿತಿ ತನಿಖೆಯಿಂದ ಯಾವುದೇ ಪ್ರಯೋಜನವಿಲ್ಲ ಎಂಬ ಅಭಿಪ್ರಾಯಗಳಿಂದಾಗಿ ಪ್ರಧಾನಿಯವರು ತನಿಖೆ ಮಾಡುತ್ತಿಲ್ಲವೆ ಎಂದು ಪ್ರಶ್ನಿಸಿದ್ದಾರೆ. ತಾವು ಉಲ್ಲೇಖಿಸಿರುವ ಈ ಮೂರು ಕಾರಣಗಳು ಶೇ.64.6ರಷ್ಟು ಸರಿ ಇವೆ ಎಂದು ಸಮರ್ಥಿಸಿಕೊಳ್ಳುವ ಮೂಲಕ ರಾಹುಲ್ಗಾಂ ಭಿನ್ನವಾಗಿ ಟ್ವಿಟ್ ಮಾಡಿದ್ದಾರೆ. ರಫೆಲ್ ಹಗರಣದಲ್ಲಿ ಕಾಂಗ್ರೆಸ್ ಆರೋಪವನ್ನು ತಳ್ಳಿಹಾಕಿರುವ ಬಿಜೆಪಿ 2024ರ ಲೋಕಸಭೆ ಚುನಾವಣೆಯಲ್ಲಿ ಇದೇ ಆರೋಪವನ್ನು ಮುಂದಿಟ್ಟುಕೊಂಡು ಕಾಂಗ್ರೆಸ್ ಚುನಾವಣೆಗೆ ಹೋಗಲಿ ಎಂದು ಬಿಜೆಪಿ ಸವಾಲು ಹಾಕಿದೆ. ರಾಹುಲ್ಗಾಂ ಅವರನ್ನು ಜನ ತಿರಸ್ಕರಿಸಿದ್ದಾರೆ. 2019ರಲ್ಲಿ ಇದೇ ವಿಚಾರವನ್ನು ರಾಹುಲ್ಗಾಂ ದೇಶಾದ್ಯಂತ ಪ್ರಸ್ತಾಪಿಸಿದ್ದರು ಎಂಬುದನ್ನು ಮರೆಯಬಾರದು ಎಂದು ಬಿಜೆಪಿಯ ಅಮಿತ್ ಮಾಳವೀಯ ಲೇವಡಿ ಮಾಡಿದ್ದಾರೆ. ಈ ನಡುವೆ ತಮ್ಮ ಸಹೋದರ ರಾಹುಲ್ಗಾಂಗೆ ಬೆಂಬಲ ವ್ಯಕ್ತಪಡಿಸಿರುವ ಪ್ರಿಯಾಂಕ ಗಾಂ, ಸೂರ್ಯ, ಚಂದ್ರ ಮತ್ತು ಸತ್ಯವನ್ನು ಮುಚ್ಚಿಡಲಾಗುವುದಿಲ್ಲ. ರಫೆಲ್ ಹಗರಣ ಈಗ ಸ್ಪಷ್ಟವಾಗಿ ಬೆಳಕಿಗೆ ಬಂದಿದೆ. ಫ್ರಾನ್ಸ್ ಸರ್ಕಾರ ತನಿಖೆಗೆ ಆದೇಶಿಸಿರುವುದರಿಂದ ಕಾಂಗ್ರೆಸ್ ನಾಯಕರು ಹಾಗೂ ರಾಹುಲ್ಗಾಂ ಅವರ ಆರೋಪಕ್ಕೆ ಬಲ ಬಂದಿದೆ ಎಂದಿದ್ದಾರೆ.